CELEX: 32020R0420
Language: sl
Date: 2020-03-16 00:00:00
Title: Izvedbena uredba Komisije (EU) 2020/420 z dne 16. marca 2020 o popravku nemške jezikovne različice Uredbe (EU) 2016/919 o tehnični specifikaciji za interoperabilnost v zvezi s podsistemi vodenje-upravljanje in signalizacija železniškega sistema v Evropski uniji (Besedilo velja za EGP)

20.3.2020   
               
               
                  SL
               
               
                  Uradni list Evropske unije
               
               
                  L 84/5
               
            
         IZVEDBENA UREDBA KOMISIJE (EU) 2020/420
         z dne 16. marca 2020
         o popravku nemške jezikovne različice Uredbe (EU) 2016/919 o tehnični specifikaciji za interoperabilnost v zvezi s podsistemi vodenje-upravljanje in signalizacija železniškega sistema v Evropski uniji
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (1) in zlasti člena 5(11) Direktive,
         ob upoštevanju naslednjega:
         
                     (1)
                  
                  
                     Nemška jezikovna različica Uredbe Komisije (EU) 2016/919 (2) vsebuje napako v odstavku 2 oddelka 7.4.2.3 Priloge glede pogojev za uporabo prehodnega obdobja.
                  
               
                     (2)
                  
                  
                     Nemško jezikovno različico Uredbe (EU) 2016/919 bi bilo zato treba ustrezno popraviti. Druge jezikovne različice teh napak ne vsebujejo.
                  
               
                     (3)
                  
                  
                     Zaradi napake v odstavku 2 oddelka 7.4.2.3 Priloge se gospodarski subjekti soočajo z nepotrebno omejevalnimi zahtevami za dajanje železniških vozil na trg. Med 16. junijem 2019 in 31. decembrom 2020 bi moralo biti pod posebnimi pogoji mogoče izdati dovoljenje za dajanje na trg vozil na podlagi skladnosti s seznamom specifikacij 1 iz preglednice A 2 Priloge A k Prilogi k Uredbi (EU) 2016/919. Pogoji, ki morajo biti izpolnjeni, bi morali biti to, da so vozila dovoljena v skladu s tipom, ki je bil dovoljen pred 1. januarjem 2019 na podlagi skladnosti s seznamom specifikacij 1 iz preglednice A 2 Priloge A k Prilogi k Uredbi (EU) 2016/919. Zato bi bilo treba nemško jezikovno različico popraviti z učinkom za nazaj.
                  
               
                     (4)
                  
                  
                     Ukrepi iz te uredbe so usklajeni z mnenjem odbora, ustanovljenega s členom 51(1) Direktive (EU) 2016/797 –
                  
               SPREJELA NASLEDNJO UREDBO:
         
            Člen 1
            
               (ne zadeva slovenskega jezika)
            
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se z učinkom od 16. junija 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. marca 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 138, 26.5.2016, str. 44.
         
            (2)  Uredba Komisije (EU) 2016/919 z dne 27. maja 2016 o tehnični specifikaciji za interoperabilnost v zvezi s podsistemi vodenje-upravljanje in signalizacija železniškega sistema v Evropski uniji (UL L 158, 15.6.2016, str. 1).